На основу члана 55 Закона о комуналним дјелатнстима (''Службени лист ЦГ'' бр. 55/16, 74/16, 2/18, 40/19 и 66/19), члана 36 и 39 Статута општине Беране (''Службени лист ЦГ-Општински прописи'' бр. 42/18), члана 10 Одлуке о оснивању ДОО''Водовод и канализација'' Беране (''Службени лист ЦГ-Општински прописи'' бр. 22/14) и Одлуке о давању сагласности Регулаторне агенције за енергетику и регулисање комуналне дјелатности бр.20/3044-21 и бр. 20/3045-13 од 24. 11. 2020. године, Скупштина општине Беране на сједници одржаној, **25. децембра 2020**. године, донијела је

**О Д Л У К У**

**о давању сагласности на Одлуку о цијенама услуга ДОО ''Водовод и канализација'' Беране**

**Члан 1**

Даје се сагласност на Одлуку о цијенама услуга, коју је донио Одбор директора ДОО ''Водовод и канализација'' Беране, бр. 1565 од 21. 12. 2020. године.

**Члан 2**

Саставни дио ове одлуке је Одлука о цијенама услуга привредног друштва из чл. 1 ове одлуке.

**Члан 3**

Одлука ступа на снагу осмог дана од дана објављивања у ''Службеном листу ЦГ-Општински прописи''.

**СКУПШТИНА ОПШТИНЕ БЕРАНЕ**

**Број: 02-016/20-393 ПРЕДСЈЕДНИК СКУПШТИНЕ**

**Беране, 25. 12. 2020.г. Новица Обрадовић**

**О б р а з л о ж е њ е**

**Пранив основ**

Правни основ за доношење ове Одлуке садржан је у члану 55 Закона о комуналним дјелатностима којим је између осталог прописано да вршилац комуналне дјелатности подноси захтјев за давање сагласности на висину цијене комуналних услуга Скупштини јединице локалне самоуправе, те да је Скупштина јединице локалне самоуправе дужна да одлучи о захтјеву за утврђивање висине, односно за промјену цијене.

Чланом 36 и 39 Статута општине Беране је прописано да Скупштина општинe у вршењу својих дјелатности доноси одлуке и друге прописе.

Чланом 10 Одлуке о оснивању ДОО ''Водовод и канализација'' Беране прописано је да оснивач Друштва даје сагласност на цјеновник услуга које утврђује Одбор директора.

**Разлози за доношење**

Одбор директора ДОО ''Водовод и канализација'' Беране је на сједници одржаној 21. 08. 2020. године, донио Предлог одлуке о цијенама услуга и у складу са Законом о комуналним дјелатностима исту доставио Регулаторној агенцији за енергетику и регулисане комуналне дјелатности, а у складу са Методологијом за утврђивање цијена за обављање регулисаних комуналних дјелатности. Регулаторна агенција за енергетику и регулисане комуналне дјелатности је Одлуком бр. 20/3044-21 од 24.11.2020. године и Одлуком бр. 20/3045-13 од 24.11.2020. године, дала сагласност на предложену Одлуку о цијенама услуга бр. 1404 од 17.11.2020. године ДОО ''Водовод и канализација'' Беране. Након добијених сагласности Одбор директора је на сједници одржаној 21. 12. 2020. године, донио коначну Одлуку о цијенама услуга ДОО''Водовод и канализација'' Беране бр. 1565, те су се секли услови да се испоштује обавеза достављања цјеновника Скупштини, као оснивачу, ради давања сагласности на Одлуку о цијенама услуга.

Имајући у виду да се ради о законској обавези предлажемо да Скупштина донесе Одлуку о давању сагласности на Одлуку о цијенама услуга.